JET Airways
వేతన కోతతోపాటు రూ.కోటి పూచీకత్తు బాండ్‌
ముంబయి, జూలై 25: జూనియర్‌ పైలట్‌ వేతనాల్లో 30-50శాతం వేతనాల కోతను సూచించిన జెట్‌ ఎయిర్‌వేస్‌ తాజాగా వారిని కోటి రూపాయల పూచికత్తు బాండ్లను ఇవ్వాలని కోరింది. కనీసం ఐదు నుంచి ఏడేళ్లపాటు ఎయిర్‌లైన్స్‌లో పనిచేస్తామన్న గ్యారంటీ ఇవ్వాలని సూచించింది. ఎక్కువ మంది జూనియర్‌ పైలట్లు పదిరోజుల ఆఫ్‌ను ప్రతినెలలోను సెలవులు తీసుకోవాలని, దీనివల్ల 30శాతం వేతనాలు తగ్గుతాయని జెట్‌ ఎయిర్‌వేస్‌ వెల్లడించింది. నేషనల్‌ ఏవియేటర్స్‌ గిల్డ్‌, జెట్‌ ఎయిర్‌వేస్‌పైలట్‌ యూనియన్లుఈ బాండ్లు ఇవ్వాలన్న అంశాన్ని జూనియర్‌ పైలట్లకు తెలియజేశాయి. ఈ బాండ్లజారీ విధానం ఏకపక్షంగా ఉందని, వేతనాల్లో కోత విధి స్తూనే బాండ్లు కోరడం ఏకపక్షంగా ఉందని పైలట్లు విమర్శిస్తున్నారు. కొత్తగా పూచీ కత్తు బాండ్లను చూపించాలని కోరడం పైలట్లపై వేధింపులకు పాల్పడటమేనని తెలుస్తోంది. జెట్‌ ఎయిర్‌వేస్‌కు సుమారు 200మందికిపైగా జూనియర్‌పైలట్లు విధు ల్లో ఉన్నారు. వీరిలో కొందరు శిక్షణ కూడా తీసుకుంటున్నవారున్నారు. ఆగస్టు ఒకటవ తేదీ నుంచి నెల లో పదిరోజుల ఆఫ్‌ఉంటుందని, సహేతుకమైన ప్రతిఫలం కూడా ఉంటుందని జెట్‌ఎయిర్‌వేస్‌ ప్రకటిం చింది. అయితేనేషనల్‌ ఏవియేషన్‌గ్రిడ్‌ ఈబాండ్లఅంశాన్ని యాజమాన్యంతో చర్చించనున్నట్లు తెలిసింది.